แจ้งปัญหาการจราจรและทางเท้าซอยพหลโยธิน 49/1และซอยวิภาวดีรังสิต 60  (เส้นทางลัดระหว่างถนนพหลโยธินและวิภาวดีรังสิต) 

1.ซอยพหลโยธิน 49/1 (เคหะบางบัว) เข้าซอยเริ่มตั้งแต่ลงสะพานคลองบางบัว ช่วงนิติบุคคลอาคารชุดไปตลอดแนว 
มีป้ายกำกับการจอดวันคู่วันคี่ แต่มีการจอดรถทั้งสองฝั่งและมีรถเข็นและแผงลอยขายของลงมาในถนน ทำให้รถยนต์สัญจรด้วยความลำบาก
โดยเฉพาะวันมีตลาดนัดบริเวณอาคารชุดทุกสัปดาห์ เรื่องการจอดรถในซอยเคยมีการกวดขันจริงจังนานมากแล้ว ปัจจุบันกลับมาเป็นสภาพเดิม
(รูป 1-4)

2.พ้นเขตอาคารชุด เริ่มตั้งแต่พหลโยธิน 49/1 แยก 1 เป็นต้นไปตามถนนเส้นทางลัด กทม. ไปจนถึงโค้งเลยแยก 11 เป็นช่วงที่ไม่เป็นระเบียบมาก
เป็นช่วงบ้านการเคหะที่ต่อเติมเป็นร้านค้าโดยมีการวางสิ่งของและสิ่งก่อสร้างรุกล้ำทางเท้ากันเป็นจำนวนมาก มีตั้งสิ่งกีดขวางกันที่จอดบนถนน
ประกอบกับมีการรถจอดทั้งสองฝั่งไม่เป็นตามกฎ มีทั้งรถเข็นและแผงลอยที่ล้ำลงมาบนถนน ทำให้ประชาชนไม่สามารถใช้ทางเท้าได้โดยสะดวกตลอดแนว
ต้องมาเดินกันกลางถนน โดยเฉพาะช่วงเวลาหลังเลิกงาน (รูป 5-13 และ 17-18)

3.บริเวณทางโค้งใกล้แยก 11 หน้าร้าน ป.ทรัพย์ทวีพาณิชย์ มีการสกัดขอบทางและเทยางมะตอยเป็นทางขึ้นเพื่อให้จักรยานยนต์ปีนขึ้นทางเท้า  
และมีการทุบทำลายแนวรั้วกำแพงของการเคหะ (ไม่ทราบว่าผู้ใดลักลอบดำเนินการ) ซึ่งแต่เดิมเป็นช่องแคบๆ สำหรับคนเดินเท้าเท่านั้น 
ทำให้จักรยานยนต์อาศัยเป็นทางลัดผ่านหมู่บ้านประวัติอนันต์โดยไม่ใช้เส้นทางหลักตามปกติ (เลี้ยวซ้ายไปตามโค้ง) ที่ไปซอยอื่นๆ ได้เหมือนกัน
และใช้เวลาไม่ต่างกัน เป็นเหตุให้เกิดการเชี่ยวชนคนเดินเท้าที่สัญจรบริเวณนั้น อีกทั้งสร้างความเดือดร้อนรำคาญให้คนในหมู่บ้านประวัติอนันต์ที่เป็นทางลัดผ่าน
ต้องเจอกับมลภาวะทางเสียงของจักรยานยนต์ที่วิ่งกันขวักไขว่และใช้ความเร็วสูงทั้งกลางวันและกลางคืนโดยเฉพาะช่วงเช้าไปทำงานและหลังเลิกงานถึงค่ำ
(รูป 14-16)
4.จากสี่แยกซอยวิภาวดีรังสิต 60  แยก 18-1-6-2 ตรงไปเข้าหมู่บ้านประวัติอนันต์ (ปกติเป็นซอยตัน) จักรยานยนต์มาใช้เป็นทางลัดผ่านไปสู่ซอยใหญ่
โดยอาศัยช่องกำแพงที่ถูกทุบออกตามที่กล่าวไว้ในข้อ 3 ทำให้ชาวบ้านเดือดร้อนจากเสียงและอุบัติเหตุเกิดจากจักรยานยนต์ที่มักใช้ความเร็วสูงในหมู่บ้าน
ซึ่งเป็นถนนแคบๆ และยังมีรถจอดกีดขวางทางสัญจรเข้าออกอีกด้วย เรื่องนี้เคยได้ร้องเรียนกับสำนักงานเขตหลักสี่ตั้งแต่ปี 60-61 รวมถึงร้องทุกข์ผ่่าน
ศูนย์ กทม.เว็บไซต์ และ 1555 ในปี 62-64 หลายครั้ง เพื่อขอให้ช่วยแก้ไขความเดือดร้อนโดยการติดตั้งคันชะลอความเร็ว ปัจจุบันยังไม่ได้รับการช่วยเหลือ
แก้ไขอย่างใด รวมทั้งเรื่องจักรยานยนต์ขึ้นทางเท้าส่งผลกระทบชาวบ้านที่ใช้ทางเดินบริเวณนั้น (รูป 19-26)

5.จากวงเวียนในซอยวิภาวดีรังสิต 60 ตรงไปจนถึงแยก 20 (ร้าน 7-11) มีการจอดรถเป็นแนวยาวตั้งแต่หน้าภูชาญเพลส โดยเฉพาะบริเวณบริษัทยูนิแพ็คทั้งจอด
และตั้งกรวยกันเป็นที่จอดรถของตนเองอีกด้วย เนื่องจากถนนสาธารณะ 1 เลนได้ถูกเป็นที่จอดรถส่วนตัวตลอดแนว ก่อให้เกิดความเดือดร้อนของผู้ใช้เส้นทาง
ในการขับขี่สวนกันอย่างลำบาก (รูป 27-28)